Νίκος Κόβης

Ο Νίκος Κόβης (γενν. στην Κωνσταντινούπολη στις 6 Ιανουαρίου 1953) είναι Έλληνας της Τουρκίας, πρώην διεθνής ποδοσφαιριστής, ο οποίος αγωνιζόταν ως κεντρικός αμυντικός. Αγωνίστηκε ως διεθνής στην Εθνική ομάδα ανδρών της Τουρκίας.

Ο Νίκος Κόβης αποτέλεσε τεχνικός διευθυντής της ακαδημίας νέων του Παναθηναϊκού μέχρι το 2010.

Ήταν ο τέταρτος ποδοσφαιριστής γεννημένος στην Τουρκία, αλλά με ελληνική καταγωγή, που αγωνίστηκε στην Εθνική Τουρκίας, μετά τον θρύλο της Φενέρμπαχτσε, μαζί με τον Λευτέρη Αντωνιάδη, τον Κώτσο Κασάπογλου της Ιστανμπούλσπορ και τον Αλέκο Ιορδάνου της Μπεσίκτας.

 Καριέρα 
Ο Νίκος Κόβης ξεκίνησε το ποδόσφαιρο από τη Βέφα ΣΚ και στην ηλικία των 16 ετών το 1969, έκανε το ντεμπούτο το στην πρώτη ομάδα στον αγώνα της τελευταίας αγωνιστικής του πρωταθλήματος της περιόδου 1968-69 και έκτοτε καθιερώθηκε, ξεκινώντας την επαγγελματική του ποδοσφαιρική καριέρα. Το 1973 μεταγράφηκε στη Μπεσίκτας,"ο Κόβης επήγε στην Μπεσικτάς", εφ. Αθλητική Ηχώ, 15/7/1973, σελ. 7 με τη φανέλα της Μπεσίκτας αγωνίστηκε 5 χρόνια και το 1978 ήρθε στην Ελλάδα για τον Παναθηναϊκό. Με τον Παναθηναϊκό αγωνίστηκε 5 χρόνια και το 1983 μεταγράφηκε στον ΟΦΗ, όπου και αγωνίστηκε για 2 χρόνια μέχρι το 1985, όπου και αποσύρθηκε από την ενεργό δράση.

 Τίτλοι και Διακρίσεις 
Ο Νίκος Κόβης κατέκτησε το 1975 με την Μπεσίκτας το Κύπελλο Τουρκίας, σκοράροντας 1 γκολ στον τελικό, με αντίπαλο την Τραμπζονσπόρ.

Το 1982 κατέκτησε με τον Παναθηναϊκό το Κύπελλο Ελλάδας.

 Προπονητική καριέρα 

Έπειτα από την απόσυρσή του από την ενεργό δράση σαν ποδοσφαιριστής, ασχολήθηκε ως προπονητής. Αποτέλεσε προπονητής του Λεβαδειακού, του Παναργειακού, της Προοδευτικής, του Π.Α.Σ. Γιάννινα, της Ε.Α. Ρεθυμνιακού, της Καλλιθέας, του Αθηναϊκού, του Απόλλων Σμύρνης, του Πατραϊκού,εφ. Αθλητική Ηχώ, 23/6/2001, σελ. 10 καθώς και του Α.Ο. Αγ. Νικολάου Κρήτης.εφ. Αθλητική Ηχώ, 1/11/2001, σελ. 25

 Παραπομπές 

Κατηγορία:Ποδοσφαιριστές Βέφα ΣΚ
Κατηγορία:Ποδοσφαιριστές Μπεσίκτας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΟΦΗ
Κατηγορία:Προπονητές ποδοσφαίρου Λεβαδειακού
Κατηγορία:Προπονητές ποδοσφαίρου Προοδευτικής
Κατηγορία:Προπονητές ποδοσφαίρου Π.Α.Σ. Γιάννινα
Κατηγορία:Προπονητές ποδοσφαίρου Αθηναϊκού
Κατηγορία:Προπονητές ποδοσφαίρου Απόλλωνα Σμύρνης
Κατηγορία:Έλληνες ομογενείς ποδοσφαιριστές